<p style="text-align: justify;">     Novou alternatívou riešenia tzv. poslednej míle je širokopásmové prepojenie prostredníctvom pevného rádiového prístupu FWA (Fixed Wireless Access). Licencované pásmo 26 GHz garantuje prenosovú kapacitu od 256 kbps do 2 Mbps (resp. až do 8 Mbps), dostupnosť a vysokú kvalitu prenosu, ktorá je porovnateľná s optickým vláknom. Základnou výhodou pevného bezdrôtového pripojenia sú podstatne nižšie investiÄné náklady užívateľov. Spojenie zabezpeÄujú malé rádiové antény, ktorých inštalácia je jednoduchá a rýchla. Ďalšou prednosťou FWA siete je možnosť pružne reagovať na aktuálne potreby zákazníkov a dynamicky prideľovať prenosovú kapacitu na požiadanie napr. pri videokonferenciách.</p>
<p style="text-align: justify;">     Prístupová sieť je postavená na systéme LMDS (Local Multipoint Distribution System), ktorý zabezpeÄuje bezdrôtové širokopásmové pripojenie pre rôzne typy služieb priamo v lokalite užívateľa. LMDS vytvára bunkovú štruktúru, priÄom každá bunka pozostáva z bázovej stanice a užívateľských terminálov umiestených v dosahu bázovej stanice (typicky do 5 km pre frekvenciu 26 GHz). Nevyhnutnou podmienkou je priama viditeľnosť medzi užívateľským terminálom a bázovou stanicou. V rámci jednej bunky je možné poskytnúť služby pre rádovo tisícky užívateľov s celkovými nárokmi na pásmo niekoľko stoviek Mbps. LMDS systém umožňuje efektívne a dynamicky alokovať voľné pásmo pre jednotlivých užívateľov a technologicky je postavený na platforme ATM.</p>